CELEX: 32020D0789
Language: fi
Date: 2020-06-09 00:00:00
Title: Neuvoston päätös (EU) 2020/789, annettu 9 päivänä kesäkuuta 2020, Euroopan yhteisön ja Intian tasavallan hallituksen tiede- ja teknologiayhteistyötä koskevan sopimuksen uusimisesta

17.6.2020   
               
               
                  FI
               
               
                  Euroopan unionin virallinen lehti
               
               
                  L 193/3
               
            
         NEUVOSTON PÄÄTÖS (EU) 2020/789,
         annettu 9 päivänä kesäkuuta 2020,
         Euroopan yhteisön ja Intian tasavallan hallituksen tiede- ja teknologiayhteistyötä koskevan sopimuksen uusimisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 186 artiklan yhdessä sen 218 artiklan 6 kohdan toisen alakohdan a alakohdan v alakohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Neuvosto hyväksyi päätöksellä 2002/648/EY (2) Euroopan yhteisön ja Intian tasavallan hallituksen tiede- ja teknologiayhteistyötä koskevan sopimuksen (3) tekemisen. Kyseinen sopimus allekirjoitettiin New Delhissä 23 päivänä marraskuuta 2001, ja se tuli voimaan 14 päivänä lokakuuta 2002. Neuvosto hyväksyi päätöksellä 2009/501/EY (4) Euroopan yhteisön ja Intian tasavallan hallituksen välisen tieteellistä ja teknologista yhteistyötä koskevan sopimuksen uusimista koskevan sopimuksen, jolla uusittiin ja muutettiin hieman vuonna 2001 allekirjoitettua sopimusta, tekemisen (5). Se allekirjoitettiin New Delhissä 30 päivänä marraskuuta 2007, ja se tuli voimaan 17 päivänä toukokuuta 2010. Kyseisestä sopimuksesta yhdessä vuonna 2001 allekirjoitetun sopimuksen kanssa käytetään jäljempänä nimitystä ’sopimus’.
                  
               
                     (2)
                  
                  
                     Sopimuksen 11 artiklan b alakohdan mukaisesti sopimus tehtiin viideksi vuodeksi ja se voidaan uusia osapuolten yhteisellä sopimuksella viisivuotisjakson viimeisenä vuonna suoritetun arvioinnin jälkeen.
                  
               
                     (3)
                  
                  
                     Neuvosto hyväksyi päätöksellä (EU) 2015/1788 (6) sopimuksen uusimisen uudeksi viisivuotisjaksoksi. Sopimuksen voimassaolon on määrä päättyä 17 päivänä toukokuuta 2020.
                  
               
                     (4)
                  
                  
                     Komission yksiköiden tekemä arviointi osoittaa, että sopimus tarjoaa tärkeän kehyksen yhteistyön edistämiselle unionin ja Intian välillä yhteisillä tieteen ja teknologian painopistealoilla, mistä on osapuolille molemminpuolista hyötyä. Sen vuoksi on unionin edun mukaista uusia sopimus uudeksi viisivuotisjaksoksi.
                  
               
                     (5)
                  
                  
                     Kumpikin osapuoli on vahvistanut aikomuksensa uusia sopimus uudeksi viisivuotisjaksoksi ilman mitään muutoksia sopimukseen.
                  
               
                     (6)
                  
                  
                     Sopimuksen uusiminen olisi sen vuoksi hyväksyttävä unionin puolesta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään unionin puolesta sopimuksen uusiminen uudeksi viisivuotisjaksoksi.
         
         
            2 artikla
            Neuvoston puheenjohtaja nimeää yhden tai useamman henkilön, jolla on oikeus ilmoittaa unionin puolesta Intian tasavallan hallitukselle, että unioni on toteuttanut sopimuksen uusimiseksi tarvittavat sisäiset menettelynsä sopimuksen 11 artiklan a alakohdan mukaisesti.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 9 päivänä kesäkuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Hyväksyntä annettu 13. toukokuuta 2020.
         
            (2)  Neuvoston päätös 2002/648/EY, tehty 25 päivänä kesäkuuta 2002, Euroopan yhteisön ja Intian tasavallan hallituksen tiede- ja teknologiayhteistyötä koskevan sopimuksen tekemisestä (EYVL L 213, 9.8.2002, s. 29).
         
            (3)  EYVL L 213, 9.8.2002, s. 30.
         
            (4)  Neuvoston päätös 2009/501/EY, tehty 19 päivänä tammikuuta 2009, sopimuksesta, jolla uusitaan Euroopan yhteisön ja Intian tasavallan hallituksen välinen tieteellistä ja teknologista yhteistyötä koskeva sopimus (EUVL L 171, 1.7.2009, s. 17).
         
            (5)  OJ L 171, 1.7.2009, p. 19.
         
            (6)  Neuvoston päätös (EU) 2015/1788, annettu 1 päivänä lokakuuta 2015, Euroopan yhteisön ja Intian tasavallan hallituksen tiede- ja teknologiayhteistyötä koskevan sopimuksen uusimisesta (EYVL L 260, 7.10.2015, s. 18).